cyanic-selkie/wikianc huggingface dataset:
Jonas Björkman
Björkman har vunnet Davis Cup i 1994, 1997 och 1998.
Lushatthumle
Kjennetegn
Lushatthumla har nesten alltid gulbrun farge på ryggsiden av brystet, og de første leddene på bakkroppen. Resten har svart pels, bortsett bakkroppsspissen som har lysegrå pelsfarge. Kroppen er lang og smal. Hodet er langt og smalt, og har en lang tunge
Lushatthumla er den siste av våre humler som kommer fram om våren, som regel i slutten av mai, begynnelsen av juni. Dette er en tilpasning til sin vertsplante. Før tyrihjelm begynner å blomstre samler lushatthumla nektar og pollen på mange forskjellige planter, særlig på planter med lange kronrør. På forsommeren kan man se lushatthumla i store mengder på sibirertebusk før tyrihjelm begynner å blomstre. Men så snart tyrihjelm er i full blomstring så forsvinner lushatthumla fra de andre plantene. Forsøk fra Canada har vist at mens de andre humleartene må lære hvordan de skal kunne finne nektaren på Aconitum, så vet lushatthumlene dette fra første forsøk.
Det er svært stor størrelsesforskjell på arbeiderne. De aller minste ser man imidlertid sjelden ute i det fri, da det normalt er de største arbeiderne som sanker nektar og pollen. De største arbeiderne kan bli like store som dronningene, og det kan være svært vanskelig å skille dem fra hverandre bortsett fra i atferd. Men arbeiderne mangler fettlegemet i bakkroppen som benyttes under overvintring. Hannene er lange og slanke og er noe mer butte i bakkroppen enn arbeiderne. De vil også kunne kjennes på de litt lengre antennene.
Bolet
Bolet til lushatthumla er normalt lite. Det ligger som regel i et gammelt musebol nede i jorda. Men mer eller mindre overjordiske bol kan også forekomme. Noen ganger må lushatthumla krabbe flere meter for å komme fram til bolet. Lushatthumla tilhører de såkalte "pocketmakers", humler som lager egne lommer direkte på larvekammerne som humlene plassere pollen i. Larvene spiser så direkte på denne pollenputen som arbeiderne dytter ned i lomma.
Utbredelse
Lushatthumla er utbredt fra Norge i vest til Japan i øst. Vi finner lushatthumla over hele Norge hvor vi finner tyrihjelm. Men vi mangler den i de aller sørligste og nordligste deler av landet.
Lushatthumla er av og til blitt forvekslet med åkerhumle Bombus pascourum (Scopoli), men av alle verifiserte funn er det bare et kjent funn (Abisko) av et enkelt lushatthumle individ utenfor utbredelsesområdet til lushatt.
Polititidende
Polititidende (PT) er politiets interne meddelelsesblad. Bladet utkommer ukentlig og inneholder blant annet opplysninger om uoppklarte forbrytelser, spor, observasjoner og annen aktuell informasjon. Bladet distribueres til samtlige lensmenn og politikamre, Justisdepartementet, Fengselsvesenet, Tollvesenets grensestasjoner, med flere.
Polititidende ble utgitt fra 1886 av Kristiania politi, senere Oslo politikammer, fram til Kripos overtok ansvaret for utgivelsen i 1959. I 1988 ble bladets seksjon med personetterlysninger erstattet av datasystemet Elys (Etterlysningsregisteret).
Innsyn
Bladet er unntatt offentligheten, og de enkelte politikamre er pålagt å makulere eldre numre. Eldre årganger oppbevares av Statsarkivene og Nasjonalbiblioteket, men publikum gis kun tilgang til blader som er eldre enn 80 år. Dette er standardsperrefrist for klausulering av papirer i forbindelse med straffesaker.
.300 Winchester Magnum
Ytelse
.300 Win Mag er en patron for storviltjakt og for skyting på lange avstander. Den blir brukt til benkeskyting på langt hold, og den har blitt tatt i bruk av skarpskyttere i politiet og enkelte militære avdelinger. Maks. effektiv avstand blir vanligvis satt til ca. 1100 m med ammunisjon med såkalte low drag-kuler. Rekylen fra .300 Win Mag er atskillig kraftigere enn fra en .30-06 Springfield.
Annen informasjon
Som de andre medlemmene i Winchester Magnum-familien er patronen basert på en forkortet versjon av .300 H&H-hylsa. .300 Win Mag er den mest populære magnumpatronen i .30-kaliber i USA. Den er noe svakere enn den eldre .300 Weatherby Magnum, men har den fordelen at passer i standard glidekasser og er noe mer økonomisk i kruttforbruk. Den har flere konkurrenter som passerer denne med god margin når det gjelder ytelse så som .300 Remington Ultra Magnum, .300 Pegasus, 7,82 Lazzeroni Warbird og 30-378 Weatherby Magnum. De sistnevnte er særdeles vanskelige både å lade og bruke.
Derfor sies det at i .30 kaliberet er.300 Winchester Magnum og .300 Weatherby Magnum patroner med en fornuftig øvre grense, med en god balanse mellom hylsevolum og ytelse.
Dr. Dre Presents…The Aftermath
Dr. Dre Presents...The Aftermath er et samlealbum fra Dr. Dre som inneholder artister fra hans plateselskap, The Aftermath.
Portunustempelet
Portunustempelet i Roma ble bygget ca. 100 f.Kr., og var det viktigste tempelet viet til den romerske guden Portunus. Tempelet er også kjent som Fortuna Virilis-tempelet (latin for «Mannlig fremgang»).
Tempelet har en etruskisk grunnstruktur, kombinert med en bruk av søyler i den joniske søyleorden som er inspirert av gresk arkitektur. Denne doble inspirasjonskilden regnes som karakteristisk for tidlig romersk arkitektur. Tempelet ligger på Forum Boarium ved Tiberen. I antikken hadde man fra tempelet oversikt over Tiberniushavnen, som lå ved en sving i elva. Portunus, som var gud for havner, dører, kveg og varelager, kunne slik våke over kvegtransportene som ble tranportert inn fra Ostia.
Bygningen har en rektangulær form, og består av en portikus (portal) og en cella (indre rom), bygget på et høyt podium. En trapp dekker hele bredden av byggets fremre kortside. På samme måte som Maison Carrée i Nîmes, har tempelet en portikus med fire joniske søyler i bredden, og med to slike firesøylers rader etter hverandre i dybden. De åtte søylene ved portalen er frittstående, mens de seks på hver side og de fire på baksiden er bygget inn i veggen på cellaen. Tempelet ble bygget med tuff og travertin, med en stucco-overflate.
At tempelet er såvidt godt bevart skyldes at det i 872 ble omgjort til en kirke, og nydedikert til Santa Maria Egyziaca. Dets joniske søyler har gjennom tidene blitt beundret, avtegnet og kopiert. Den originale stuccooverflaten har gått tapt i årenes løp.
Det runde Hercules Victor-tempelet ligger sørøst for dette tempelet, også på Forum Boarium.
University of Northern British Columbia
University of Northern British Columbia  er et offentlig universitet i byen Prince George i delstaten Britisk Columbia, Canada. Det ble opprettet i 1990 og markedsfører seg som Canadas grønne universitet, og har tre øvrige campuser i den nordlige delen av delstaten.
Fokuset er på natur- og miljøfag, IT-fag og alternative læringsformer og probemløsning. Miljøfokuset i undervisningen er sterkt.
Ved universitetet var det om lag 4 000 studenter i 2008. Det gis studier opp til mastergradsnivå.
Compton
Compton er en by i Los Angeles County i California. Byen ligger syd-sydvest for selve Los Angeles. Ved folketellingen i 2010 hadde byen 96 455 innbyggere.
Compton er kjent for stor fattigdom og høy kriminalitet, spesielt når det gjelder gjengvold. Byen har tradisjonelt hatt svart flertall, men de siste 15 årene har folk av mellomamerikansk opprinnelse kommet i flertall. Nabolager i Compton inkluderer Synny Cove, Leland, Downtown Compton og Richland Farms. Gjennomsnittsalderen på innbyggerne i Compton er 25 år, og er relativt lav i forhold til den amerikanske standarden, som ligger rundt 35 år. I 2014 er det ikke like stor fattigdom lenger. De fleste av nabolagene tilhører arbeidsklassen, men det er også noen middelklasse-nabolag.
Kultur
Flere kjente rappere som The Game, Eazy-E, MC Eiht, DJ Quik, MC Stolle, Kendrick Lamar, MC Ren, Dr.Dre og Roddy Ricch vokste opp i Compton. Det er ofte trodd at Ice Cube var født og oppvekst i Compton, men han ble egentlig født i South Central nabolaget i Los Angeles. Dette kan komme av at han var med i den kjente rappe-gruppen N.W.A., der alle de andre medlemmene, Eazy-E, MC Ren, Dr.Dre og DJ Yella var fra Compton. NWA gjorde Compton kjent gjennom hele verden som et paradis for gjeng-kriminalitet, dop-smugling og blind vold gjennom sitt andre album Straight Outta Compton.
En viktig voksende minoritet i Compton er filippinere, vietnamesere og folk fra stillehavsøyene. De største gruppene er afroamerikanere og hispanics.
Kriminalitet
Noen av de mest fryktede gjengene i USA, som Bloods, Crips og Surenos ble grunnlagt i Compton. Som følge av Comptons rykte om høy kriminalitet, har man forsøkt å finne en løsning på dette problemet. De senere årene har man opprettet en kampanje, slik at folk kan levere inn skytevåpen, for en viss sum med penger. Dette har ført til at flere tusen skytevåpen har blitt levert inn. Kriminaliteten går sakte, men sikkert nedover ettersom hvert år går.
Pedrinópolis
Pedrinópolis er en kommune i delstaten Minas Gerais i sørøstregionen av Brasil.
15. serierunde i Premier League 2008/09
15. serierunde i Premier League 2008/09 begynte lørdag 29. november med fem kamper 16:00. Søndag 30. november ble Manchester-derbyet mellom Manchester City og Manchester United spilt 14:30 og Chelsea – Arsenal spilte 17:00. I tillegg var det to kamper til samme dag. Runden ble avslutta 1. desember med Liverpool – West Ham 21:00.
Chouteau County
Chouteau County er et fylke i den amerikanske delstaten Montana. Det ligger i de nordlige delene av staten og det grenser mot Liberty County og Hill County i nord Blaine County i øst, Fergus County i sørøst, Judith Basin County og Cascade County i sør, Teton County i vest og mot Pondera County i nordvest.
Chouteau Countys totale areal er 10 352 km² hvorav 62 km² er vann. I 2000 hadde fylket 5 970 innbyggere og administrasjonssenteret ligger i byen Fort Benton som også er fylkets største by.
Pseudolestidae
Pseudolestidae er en gruppe av øyenstikkere som hører til gruppen vannymfer (Zygoptera).
Utseende
Pseudolestes mirabilis er en umiskjennelig vannymfe. Bakvingene er mye kortere enn forvingene og sterkt fargede. På oversiden er de farget i svart og oransje, på undersiden er de oransje områdene kledt med bittesmå, hvite skjell slik at fargen blir svart og hvit. Rhipidolestes-artene, som gjerne blir regnet til familien Megapodagrionidae, er slanke vannymfer med meget lang bakkropp.
Levevis
Larvene lever i rennende vann.
Systematisk inndeling
Ofte blir Lestomima og Rhipidolestes regnet til familien Megapodagrionidae. Pseudolestidae har i så fall bare én art, Pseudolestes mirabilis.
SNP
SNP kan bety
Jevnaker Idrettsforening
Historie
Det er blitt drevet organisert idrett på Jevnaker siden 1895. Dengang ble det arrangert skirenn av den lille klubben Jevnaker Skiklubb som kun eksisterte i noen år. Atletklubben Urd ble stiftet i 1902, men eksisterte ikke lenge. Etter dette tok Jevnaker Idrettslag, stiftet 14. april 1906, over, og medlemmene fra Jevnaker Skiklubb ble medlemmer. Jevnaker Idrettslag avholdt imidlertid sitt siste stevne i 1908, selv om idrettsinteressen i distriktet var stor.
Oppstarten (1911–1930)
1. juni 1911 stiftet Ragnvald Iversen, Gunvald Pedersen, Hjalmar Haugen og Hilmar Trondsen Hadeland Glassverks Turnforening som var en idrettsforening for arbeiderne ved Hadeland Glassverk. Klubben var et resultat av den voksende interessen for fotball på stedet. Klubben hadde ingen idrettsplass, så jorder og egnede sletter ble benyttet, og motstandere var lokale lag fra Hønefoss, Lunner og Vikersund. I 1917 ble den første fotballbanen bygget, kalt Salterødmyra, en grusbane inne på glassverkets områder. Ettersom det var flere idretter som ble utøvd, besluttet klubben i 1917 å skifte navn til Idrettsforeningen Kvik. I og med at den eneste idrettsforeningen på stedet krevde tilknytning til Glassverket, ble det 13. august 1913 stiftet en klubb for resten av bygdas innbyggere som fikk navnet Falk. Klubben holdt til i Sløvikaområdet, og spilte sine kamper på Lundalssletta.
Hadelands Kvik
I 1920 anla Kvik ny idrettsplass ved Haugerstranda etter tillatelse av O.B. Berger. Laget fikk i samme år Hadeland Idrettskrets' pokal til odel og eie etter å ha vunnet den for tredje gang (1917, 1918, 1920). I 1921 ble Kvik tilsluttet Oplandernes fotballkrets, vant C-klassen samme år, og B-klassen i 1923. Etter anmodning fra Norges Fotballforbund ble det vedtatt å skifte navn. Grunnen til dette var at flere idrettslag tilknyttet Fotballforbundet delte samme navn, og at det derfor kunne oppstå forvirring. Fotballforbundet foreslå Hadelands Kvik som ble godkjent og vedtatt på klubbens styremøte 23. desember 1923. Etter dette rakk klubben å være med i cupen fire ganger hvor de alle gangene røk ut i første runde.
Jevnaker Idrettsforening
9. mars 1916 så nok en idrettsforening dagens lys på Jevnaker, idrettslaget Pil. Pil favnet mange av de skiinteresserte, og hadde skibakken Pilkollen. 28. desember 1919 slo Pil og Falk seg sammen, og dannet Jevnaker Idrettsforening. Lagets nye idrettsplass ble lagt til et område på Nesbakken hvor det ble anlagt fotball- og friidrettsbane. Området ble utleid av E.G. Borch, og ble på folkemunne kalt "turnbingen". Jevnaker IF ble også tilsluttet Oplendernes idrettskrets, og etablerte seg som en stabilt lag i B-klassen. I 1926 spilte de seg opp, og kvalifiserte seg for spill i A-klassen etter seier mot Kapp fra Toten. Samme året vant de også, som Kvik, kretsens pokal til odel og eie. I 1927 hadde laget en kjempesesong, hvor både A- og B-laget ble kretsmestere. Laget deltok i cupen for første gang i 1927, og spilte da sin første kamp på gress borte mot Drafn på Marienlyst stadion.
Sammenslåing
21. desember 1929 ble Hadelands Kvik og Jevnaker Idrettsforening slått sammen, og navnet Jevnaker Idrettsforening ble beholdt. I 1932 ble både A- og B-laget kretsmestre, og laget nådde andre runde i cupen for første gang siden sammenslåingen. I 1933 nådde laget fjerde runde i cupen, noe som førte til at interessen for klubben vokste. Året etter ble gressdekket på Haugerstranda innviet, og JIF startet sin egen serie som fikk navnet krystallserien hvor lag som Raufoss, Lillestrøm og Gjøvik/Lyn deltok. Jevnaker vant krystallpokalen selv, etter borteseier mot Raufoss 1935. I 1936 tok Jevnaker seg til tredje runde i cupen, hvor storlaget Fredrikstad FK med flere landslagsspillere gjestet Jevnaker, noe som førte med seg mye oppmerksom het og som endte med tap 7-3. Året etter spilte Jevnaker seg helt til kvartfinalen i cupen, hvor laget møtte Lyn på Ullevaal Stadion. Selv om kampen endte med knepent tap 3-2, hadde Jevnaker satt seg i respekt som cuplag.
Etter hvert som arbeideridretten kom, ble Jevnaker Arbeideridrettslag stiftet i 1933. Laget bygget en idrettsbane på Toso som sto ferdig i 1937. Laget holdt det gående helt til 1945, da de ble slått sammen med Jevnaker Idrettsforening.
Cup- og ligautvikling
Da Norges Fotballforbund startet med ligakamper i 1937 var Jevnaker et av de 64 lagene som fikk være med i den øverste puljen, kalt Norgesserien. Laget hadde gode prestasjoner, og endte på andreplass samme år, og tredjeplass året etter. Etter et avbrekk på grunn av krigen, startet cupen opp igjen i 1946, og Jevnaker kom seg til tredje runde. I 1949 spilte Jevnaker seg til nok en kvartfinale hvor motstanderen var Vålerenga IF fra Oslo. Kampen ble spilt på nye gressbane i Hønefoss Idrettspark, og folk gikk mann av huse for å se kampen i Hønefoss som endte 1-1. Omkampen i Oslo endte imidlertid med tap 3-1, som allikevel var akseptabelt for et lag i 2. divisjon (dagens 4. divisjon).
Høsten 1951 rykket Jevnaker opp til 1. divisjon (dagens 3. divisjon), og klarte i tillegg å komme seg til fjerde runde i cupen etter seier mot Sarpsborg. Da sesongen var over spilte Jevnaker opprykkskvalifisering til Landsserien (dagens 2. divisjon), og vant. Dette førte til at det ble tøff motstand året etter, noe som medførte nedrykk til 1. divisjon. Beskjedne år fulgte, med nytt nedrykk til 2. divisjon, og tap i opprykkskvalifisering i 1959 og 1961. Laget vipper, rykker opp i 1964 og ned 1965. Etter dette følger en rolig periode, og laget rykker ikke opp igjen før i 1972 og i 1973. I denne perioden er tredje runde i 1974 beste plassering i cupen. Etter dette stabiliserer laget seg, og holder seg i 3. divisjon helt til 1984, før det følger noen år i 4. divisjon etter nedrykk. Laget er forholdsvis stabilt frem til 1992 da de starter klatringen i divisjonene som fører helt opp til dagens 1. divisjon. Jevnaker holder seg i 1. divisjon i tre år, med 7.-plass som beste plassering i 1994 og 1996. Omlegg av seriesystemet fra to til en divisjonsavdeling gjør at 7.-plassen i 1996 fører til nedrykk. I denne perioden er tredje runde i 1993 og fjerde runde i 1994 beste cupplasseringer.
I dag spiller Jevnakers A-lag i 4. divisjon, avd. Buskerud.
Jevnaker stadion hvor JIF spiller sine kamper ble åpnet i 1974. Nå består anlegget av skøytebane, gressbane, kunstgressbane og 5 mindre baner beregnet for spill i aldersbestemte klasser.
Lurk
Lurk er et spesielt rytmeinstrument utviklet og brukt av den norske visegruppa Vømmøl Spellmannslag. Den består av en to meter lang seljestav påmontert en beksømsko i den ene enden, og ble brukt som rytmeinstrument ved at den ble slått ned i en lav resonanskasse. På originallurken var det påmontert et cymballokk på den ene siden.
Sammen med en tamburin, som lurkisten trakterte med den andre hånda, utgjorde lurken det som senere har blitt beskrevet som Vømmøl-snerten, lagets musikalske særegenhet.
Hans Rotmo har sagt om rytmekompet i vømmølmusikken:
Aleutians West Census Area
Aleutians West Census Area er et folketellingsområde i den amerikanske delstaten Alaska. Det ligger helt sørvest i staten, med bykommunen Aleutians East i øst.
Aleutians West ble grunnlagt den 23. oktober 1987, etter at statistikkområdet Aleutian Islands ble oppløst. Statistikkområdet har 5 511 innbyggere (2013), og den største byen er Unalaska.
Sosialdemokratisk Studentforbund
Sosialdemokratisk Studentforbund (SSF) er en tidligere landsomfattende studentorganisasjon tilknyttet Arbeiderpartiet. Den ble nedlagt i 2000 og gikk da inn i Arbeidernes ungdomsfylking.
Organisasjonen koordinerte sosialdemokraters studentengasjement, og samordnet arbeidet med å stille lister til studentparlamenter/studentting på de ulike lærestedene. SSF fungerte som en medlemsorganisasjon, med egne landsmøter og utarbeidet felles politikk for sosialdemokratiske representanter på lærestedene.
R.U.S.E.
R.U.S.E. er en sanntidsstrategispill utviklet av Eugen Systems og utgitt av Ubisoft i september 2010.
R.U.S.E. skiller seg fra mange andre strategispill ved at det involverer lokkeduer, falske baser og andre knep for å lure sine fiender. På den måten vil spilleren kunne foreta eller avsløre overraskelsesangrep. På grunn av den kompliserte strukturen i spillet, ble det fryktet det kan kjøretur unna «casual gamers», noe Ubisoft hevder å ha løst. I flerspillermodus er det mulig sette tidsavgrensing for å unngå at en runde skal ta for lang tid, ettersom spillets natur gjør at en runde i teorien kan vare i timevis dersom lagene er jevne. Det er også mulig å spille på lag med andre.
R.U.S.E foregår under andre verdenskrig. Slagene i spillet foregår i Nord-Afrika (Battle of the Kasserine Pass), Italia (Battle of Monte Cassino), Frankrike (invasjonen av Normandie), Nederland, Ardennene (Ardennerslaget) og Tyskland.
Handling
R.U.S.E. finner sted i løpet av andre verdenskrig, gjennom perspektivet til Joseph Sheridan - en amerikansk soldat som slåss i Europa. Sheridan, en tidligere student ved Harvard University, slutter seg til det amerikanske militæret når verdenskrigen brøt ut. I 1945 blir Colditz slott frigjort av general Sheridan og hans soldater som ønsker å frigjøre en hemmelig spion, med kodenavnet Nightingale, som vet om identiteten til en spion fra aksemaktene - som går under kodenavn Prometheus.
Kart
Dimensjon er en viktig del av R.U.S.E., og de ulike kartene kan være enorme. Det er mulig å rotere, endre vinkel og zoome på brettet. Zoom-funksjonen er sentral for å få oversikt og kjempe enkelte slag for å kjempe strategisk og taktisk. Spillet er designet på den måte at dersom man zoomer helt ut vises spillet som kart på et bord med ulike brikker. Dette viser hvordan spilleren som militær leder overvåker og kommanderer troppene. Brikkene «stables» oppå hverandre når man zoomer ut istedenfor å bli skalert mindre, og man kan enkelt se hvor mange styrker man har i visse områder, hvor det kjempes og hvor fienden beveger seg. Ved å zoome inn skaleres «brikkene» deretter og jo nærmere man kommer spillbrettet, jo mer presisjon kan man utføre ved kommandering av styrker. Utseendet på «brikkene» (eller styrkene) forandrer seg ut ifra hvor mye man har zoomet inn. Fiendenes brikker vil vises som «ukjent infanteri», «ukjent lett stridsvogn» o.l. i områder man ikke selv er i.
Strategier
I R.U.S.E. benytter man ulike knep for å bløffe og avsløre/overvåke motstanderens strategi. Man kan for eksempel spionere for å se hvilke styrker som skjuler seg eller overvåke hvilke kommandoer som blir gitt i en sektor over en gitt tid, skjule sine egne styrker på radar eller benytte lokkeduer. Ved å lure motstanderen kan man komme med overraskelsesangrep, få fienden til å stasjonere troppene på feil side av en by o.l.
Beta og demo
En offentlig beta-versjon av spillet ble gjort tilgjengelig gratis på Steam, og var spillbar fram til 9. april 2010. 25. august 2010 ble det utgitt en demo på Steam som inneholder et eksklusivt enspillerkart.
Gullars … og barndommen fortsetter
Gullars ... og barndommen fortsetter er et musikkalbum med musikken fra Gullars, utgitt i 2004. Albumet inneholder også en DVD med tre episoder, sanger og ekstramateriale.
Peter Göransson
Peter Göransson (født 1969) er en svensk langrennsløper.
Han var aktiv i årene 1993–2003 med en 12.-plass i et spintløp i verdenscupen i langrenn i Sunne, Sverige som beste plassering.
Pedro Leopoldo
Pedro Leopoldo er en kommune i delstaten Minas Gerais i sørøstregionen av Brasil.
Johan Midttun
Johan Midttun (født 10. juli 1891 i Gulen, henrettet 4. desember 1941 på Akershus festning) var en norsk motstandsmann under andre verdenskrig.
Han var utdannet ingeniør. Midttun var en av lederne i «Askgruppa» som drev en radiosender i Sandefjord fra høsten 1940. Sammen med Øyvind Ask og Andreas Bertnes ble han arrestert av Gestapo 15. mars 1941 for illegalt arbeid. Han ble dømt til døden 22. november 1941 og dommen ble fullbyrdet på Akershus festning 4. desember samme år.
Kerrin Petty
Kerrin Petty (født 6. januar 1970 i Townshend, Vermont) er en amerikansk langrennsløper. Bosatt i Sverige.
Petty vant Vasaloppet i 1998 med tiden 4.17.02 som var gjeldende rekord for kvinner frem til Vibeke Skofterud slo rekorden i 2012. Petty vant også dameklassen i 1994 og 1996, men ingen offisiell kvinnelig vinner ble kåret før i 1997.
Petty representerte USA under Vinter-OL 1994 på Lillehammer.
Judith Brown-King
Judith «Judi» Lynne Brown-King (født 14. juli 1961 i Milwaukee, Wisconsin) er en amerikansk tidligere friidrettsutøver som hovedsakelig konkurrerte på 400 meter hekk.
Karrierens desiderte høydepunkt er sølvmedaljen på distansen fra OL 1984 på hjemmebane. I tillegg vant hun to gullmedaljer på langhekken fra de Panamerikanske leker (1983 og 1987). I 1987 ble hun kåret til "Sportsman of the year" av Sports Illustrated for sitt samfunnsengasjement.
Guangheteateret
Guangheteateret (kinesisk: 广和剧场, pinyin: Guǎnghé Jùchǎng) er et teater i bydistriktet Qianmen i Beijing. Det huset lenge pekingopera-oppsetninger, og det var her at Mei Lanfang begynte sin karriere da han var ti år gammel. Den er det eldste teateret i byen.
De første bygningene ble reist i den senere del av Mingdynastiet (1368-1644), og var en rik salthandelsmanns hjem. Anlegget ble omgjort til teater under Qing-dynastiet av Qianlong-keiseren (1711-1799), og det ble fremført pekingopera her frem til 1970-årene. Etter det gikk publikumstilstrømningen tilbake. Forsøk i 1980-årene på å holde det i live som denselokale og kinofremvisninget slo feil, og stedet forfalt. Bygningen ble stengt i 2000 etter at den ble erklært utrygg.
I april 2007 ble det kunngjort at området skulle saneres, men at teateret skulle erstattes med mer moderne fasiliteter annetstedst.
Mathia Collett
Mathia Collett (født 28. mai 1737 i Christiania, død 21. juli 1801) var gift med Morten Leuch og andre gang med Bernt Anker. Hun var datter av Peter Collett (1694–1740) og Anna Cathrine Rosenberg (1699–1747) og ble dermed født inn i Christianias øverste sosiale sjikt.
Mathia var nummer ti i en søskenflokk på elleve. Hun vokste opp i en to-etasjes gård i bindingsverk på hjørnet av Rådhusgaten og Nedre Slotts gate og ble tidlig foreldreløs. Ved skiftet etter foreldrene arvet sønnene 25,000 riksdaler hver, døtrene halvparten. I 1748 flyttet hun, som foreldreløs og formuende, inn hos tanten Maria (farens søster) i Collettgården i Kirkegaten 15 (nå flyttet til Norsk Folkemuseum).
Mathia giftet seg den 6. mai 1758 med sin slektning og brorens kompanjong, Morten Leuch (1732-68). Ekteparet bodde på Bogstad gård. Morten Leuch døde bare 36 år gammel. Mathia drev Morten Leuchs handelsfirma Collett & Leuch videre sammen med broren James Collett, inntil hun på nytt giftet seg, 36 år gammel, med den 10 år yngre Bernt Anker.
Chamillionaire
Hakeem Seriki (født 28. november 1979 i Washinton D.C.) er en amerikansk gangster-rapper. Da han var 4 år, flyttet familien til Houston, Texas. Han er grunnlegger og medlem av rap-gruppen Chamillitary og er bedre kjent under artistnavnet Chamillionaire.
Han er nok mest kjent for Ridin' med Krayzie Bone. I 2007 vant Chamillionaire og Krayzie Bone en Grammy Award for Best Rap Performance by a Duo or Group for Ridin'. Han har en yngre bror, Rasaq, som også er rapper og medlem av Chamillitary. Chamillionaire har også vunnet prisen for "Best Selling Ringtone Rapper". Musikken handler ofte om politi, mishandling, sex, gjeng, vold og dop. Chamillitary er den gruppa som fortsatt bruker tekster om gateliv i ghettoene, musikken er basert på gangster-rap slik den var mot slutten av 90-tallet. Chamillionaire bruker ofte mixtape. Han bruker dem til å promotere seg selv. Chamillionaire betaler alle sine mixtape selv, og gir dem gratis ut til fansen. Chamillionaire publiserte nylig mixtapen Ammunition.
Chamillionaire sin label er chamillitary, denne har han selv opprettet. Før dette var han i Universal Records. Universal Records ville skrive sangene for ham, og bestemte hvor mye han skulle tjene på hvert album. Så han opprettet sitt eget (chamillitary) og kuttet ut "mellommannen" Nå gir han alt rett til fansen, og sier at det har vært en suksess. Men innrømmer at han mest sannsynlig vil utgi albumet Venom, med en større produsent.
Det hele begynte i tenårene da Chamillionaire, Rasaq(chamillionaires bror), Paul Wall, Mike Jones og z-ro startet C.C.C (color Changin Clicker's) Chamillionaire har aldri vært i konflikt med loven. Han verken drikker, røyker eller doper seg, selv om mange av sangene handler om disse temaene.
Chamillionaire er den 18. rikeste rapperen og tjente over 11 millioner dollar i 2006.
Chamillionaire har utgitt ut to solo-album, The Sound Of Revenge som kom ut i 2005 og Ultimate Victory som kom ut 18. september 2007 i USA. Ultimate Victory har tre singler, Hip Hop Police, Evening News og The Bill Collecta. Hip Hop Police er i likhet med Ridin' en sang som handler om rappernes forhold til politiet og har med Slick Rick som gjesteartist.
Chamillionaire planlegger å gi ut albumet "Venom" i 2013. Singelen "Creepin (Solo)" med Ludacris er allerede en stor suksess og forventningene er store til Hakeem Serikis nye plate.
Chamillionaire har også gitt ut mange gode mixtapes. Mixtape Messiah ble gitt ut i 2004 og i 2008 har han gitt ut Mixtape Messiah 4, 5 og 6. Mixtape Messiah 7 som også var den siste ble gitt ut i slutten av 2009.
Copris
Copris er en artsrik slekt av biller som hører til familien skarabider (Scarabaeidae) i gruppen skarabider (Scarabaeoidea). Artene, som lever av kumøkk, kan minne om små neshornbiller, men er mindre, mer tettbygd og hvelvet, og dekkvingene har tydelige lengdestriper.
Utseende
Ganske store (gjerne 16-24 millimeter), kraftige, blankt svarte gjødselbiller. Artene minner overflatisk om en tordivel, men hannen kjennes lett på at den har et langt, krumt horn i pannen, beina er også noe spinklere enn hos tordivler. Hodet er bredt og spadeformet med små fasettøyne, antennene ganske korte. Pronotum er kraftig uthulet foran, i det minste hos hannen. De hvelvede dekkvingene har dype lengdestriper.
Levevis
Disse billene finnes helst i tilknytning til gjødsel. Den graver dype sjakter under en kuruke og graver ned store mengder møkk som de legger egg på. Hannen graver gangene, hunnen arbeider møkka til glatte kuler som hun legger egg på. Hun passer disse i rundt fire måneder mens larvene utvikler seg. De voksne billene ses helst vår og høst.
Utbredelse
Slekten har en nær verdensvid utbredelse, bortsett fra de kalde områdene.
Granada (provins)
Granada er en provins i sørlige Spania i den østlige delen av den autonome regionen Andalucía. Den omgis av provinsene Almería, Murcia, Albacete, Jaén, Córdoba, Málaga og Middelhavet. Provinsens hovedstad er Granada.
Turistprovins, særlig kjent for slottet Alhambra fra da Maurerne styrte denne delen av Spania.
Frode Hansen (1972)
Frode Hansen (født 4. september 1972 i Stavanger) er en tidligere norsk fotballspiller. Han ble ansett som en av Norges beste midtstoppere i sin siste periode i Viking Fotballklubb. Knallhard midtstopper som ble kåret til årets Viking-spiller av Rogalands Avis i sin siste Viking-sesong. Hadde en liten gjesteopptreden for Lyn fra 2001-2003. Har nå gått tilbake til moderklubben Vidar hvor han er med i trenerapparatet. I løpet av sin tid i Viking (1998–2001 og 2003–2005) fikk han 203 kamper og elleve mål.
Massivtreelement
Massivtreelementer består av flere lameller eller bord av konstruksjonsvirke som settes sammen til større elementer ved hjelp av ulike typer forbindelsesmidler for statisk samvirke. De mest vanlige forbindelsesmidler er spiker/skruer, lim, tredybler og stålstag. Vi deler vanligvis massivtreelementer i to hovedgrupper ut ifra oppbygging: kantstilte elementer og flersjiktselementer.
Kantstilte elementer består av lameller/bord på høykant som settes sammen til større elementer. Tykkelsen til et kantstilt element er avhengig av bredden til de lamellene som inngår i elementet. Flersjiktselementer er bygd opp av flere sjikt med lameller. Sjiktene krysslegges vanligvis slik at sjiktene vekselvis orienteres i henholdsvis elementets lengderetning (spennretning) og på tvers av denne retningen. Enkelte flersjikts elementer produseres slik at noen sjikt er orientert 45 grader i forhold til elementets lengderetning (spennretning). Flersjiktselementer kan i prinsippet sammenlignes med en kryssfinérplate i oppbygning. Tykkelsen til flersjiktselementet er avhengig av antall sjikt og tykkelsen til de enkelte sjikt. Vanligvis produseres elementene med 3, 5 eller 7 lag og med en total tykkelse fra 65 mm til 240 mm. Elementer med større tykkelser og flere sjikt produseres også. I Norge produseres det hovedsakelig flersjiktselementer, hvor det benyttes lim eller tredybler som forbindelsesmiddel. I limte flersjiktselementer limes det mellom hvert sjikt. I tillegg kan kantene mellom hver lamell limes. For limte flersjiktselementer med store krav til synlige overflate er det ofte en fordel at yttersjiktet ikke kantlimes. Dette gjøres for å unngå skjemmende tørkesprekker i lamellbordene. Dyblede flersjiktselementer har vanligvis treplugger av bøk som forbindelsesmiddel mellom sjiktene. Bøkepluggene er tørket ned til ca. 3 % trefuktighet. Når de presses inn i elementet vil de ta opp fuktighet fra lamellene og svelle. Dermed låses sjiktene sammen.
Fasthetsklasser
Kantstilte elementer består av lameller/bord av samme fasthetsklasse, vanligvis C18 eller bedre. Flersjiktselementer har stort sett en symmetrisk oppbygging av tverrsnittet, både når det gjelder fasthetsklasser og tykkelse for de ulike sjikt. Yttersjiktene består som regel av lameller med høyere fasthetsklasse enn lamellene i innersjiktene, siden disse har størst betydning for styrke- og stivhetsegenskapene til elementet. Innersjiktene består gjerne av lameller med fasthetsklasse C14 eller C18, mens yttersjiktene vanligvis består av fasthetsklasse C24 eller C30.
Valley County (Montana)
Valley County er et fylke i den amerikanske delstaten Montana. Det ligger nord i staten og det grenser mot Liberty County og Hill County i nord Phillips County i vest, Garfield County i sør, Roosevelt County og Daniels County i øst og mot McCone County i sør. Det har også grense mot Canada i nord.
Valley Countys totale areal er 13,110 km² hvorav 365 km² er vann. I 2000 hadde fylket 7,675 innbyggere og administrasjonssenteret ligger i byen Glasgow som også er fylkets største.
Massivtreelement
Råstoff
For flersjiktselementer er det mulig å bruke trevirke av lavere kvaliteter i innersjiktene uten at det har særlig betydning for styrke og stivhet. Dette har stor betydning for råstoffutnyttelsen og elementenes konkurranseevne.
Fuktighet
Avhengig av bruksområde og det klimaet elementene eksponeres for, vil trefuktigheten til lamellene og sjiktene tilpasses dette. Trefuktigheten til lamellene og sjiktene som inngår i elementet vil vanligvis være mellom 8-18 %. For flersjiktselementer som skal eksponeres innendørs, produseres elementene ofte med tørrere yttersjikt enn innersjikt for å minske faren for oppsprekking i overflaten. Da kan yttersjiktene være tørket ned til 8-12 %, mens innersjiktene kan ha en fuktighet på 14-18 %. Massivtreelementer skal ikke eksponeres for klimaklasse 3 (i henhold til NS 3470-1) såfremt elementet ikke består av trykkimpregnerte lameller. Brukt utendørs bør elementet være beskyttet slik at det tilfredsstiller klimaklasse 2.
Styrke og stivhetsegenskaper
Krysslagte massivtreelementer vil virke som en plate/skive ved at den har styrke- og stivhetsegenskaper i begge retninger (i lengderetning og vinkelrett på denne). Det som setter begrensing for plate-/skivevirkningen, er skjøtene som forbinder flere elementer sammen og som ofte er ”myke”. Elementene skrus vanligvis sammen med kryssfinérbord. Ved dimensjonering av massivtreelementer er det vanligvis krav til nedbøyning og komfortkriterier som er dimensjonerende. Det er sjelden at bruddgrensetilstand er dimensjonerende. For et massivtreelement brukt som etasjeskiller vil det være krav til statisk nedbøyning samt dynamiske egenskaper (egenfrekvens) som setter begrensinger til maksimal spennvidde for elementene. Avhengig av tykkelse og antall sjikt og sammenføyningsmetode, vil massivtreelementer kunne klare lengre spennvidder enn tradisjonelle bjelkelag. For eksempel vil et flersjiktselement sammenføyd med lim klare et fritt spenn på ca. 7-7,5 meter (for et element med tykkelse ca. 240 mm). For veldig store laster eller spennvidder kan massivtreelementer ev. også kombineres med andre materialer for å oppnå lengre spennvidder. F.eks. kan massivtre i statisk samvirke med betong klare spennvidder opptil ca. 10 meter. Ved å kombinere massivtreelementer med limtrebjelker i statisk samvirke, enten som ribbedekke eller som kassetverrsnitt, vil det kunne oppnås enda lengre spennvidder avhengig av oppbygning og tilgjengelig byggehøyde. Elementene vil også kunne inngå som en naturlig del av den avstivende funksjonen i et bygg.
Bruksområde
Massivtreelementer vil kunne brukes i et stort spekter av bruksområder. Kantstilte elementer er bl.a. mye brukt som dekkeelement i brokonstruksjoner. Flersjiktselementer benyttes enten som en del av et bygg (for eksempel tak, vegg, etasjeskiller) eller de kan utgjøre hele den bærende bygningskroppen, i tillegg til å benyttes som skillevegger innvendig. Pga. den store styrken og bæreevnen benyttes også elementene i større bygg, som for eksempel fleretasjes hus og større kontor-/næringsbygg. Elementene er også mye brukt som svalganger og balkonger.
For mer informasjon se Håndbok – bygge med massivtreelementer, Teknisk håndbok nr 1.
Bruk av massivtre krever at det enten fremlegges analyser eller tester av den type elementer som tenkes benyttes.
Anne Christiansen
Anne Christiansen (født 10. mars 1963) er en norsk kristen forkynner. Hun er gift med Stephan Christiansen. De har tre døtre sammen.
Anne Christiansen er grunnlegger og leder for Jesus Kvinner. Ekteparet Christiansen har sammen grunnlagt Jesus Revolution, Jesus Church Oslo, Jesus Movement, Day & Night og Israel Next. De er også ansvarlige for Troens Bevis Bibel og Misjonsinstitutt. Anne Christiansen startet også et studentarbeid på universitetet i Oslo som var forløperen til Ny Generasjon elev og studentorganisasjon.
Bakgrunn
Anne Christiansen er oppvokst i Hvitsten og Asker, men har bodd i Oslo siden 1982. Christiansen er utdannet ved Barnevernsakademiet i Oslo. Hun ble en kristen på et møte med den amerikanske evangelisten T. L. Osborn på Jordal Amfi i Oslo i 1985.
Anne Christiansen begynte sin tjeneste i Oslo Kristne Senter (OKS), hvor hun var med fra begynnelsen i 1985 til 2000. I noen år jobbet hun på OKS rehabiliteringsgård for tidligere rusmisbrukere. Hun var lærer på OKS bibelskole fra 1990 til 1996 og leder for bønneskolen.
Jesus Kvinner
Jesus Kvinner er en bevegelse som ble grunnlagt av Anne Christiansen i 2003. Jesus Kvinner presenterer seg som «en mobilisering av jenter i alle aldre til byggingen av Guds rike i hjem og familie, samfunnsliv og menighetsliv.» Bevegelsen har lokale JK grupper i ulike regioner i Norge og arrangerer en årlig konferanse kalt JK Nordisk.
JK Nordisk er Jesus Kvinners årlige konferanse, som ble arrangert første gang i 2003. Tidligere talere er blant annet statsminister Erna Solberg, tidligere helseminister i Frankrike Georgina Dufoix, Lisa Bevere og Dr. Kim Cho.
JK er et kvinnemagasin som ble grunnlagt av Anne Christiansen i 2004. JK utkommer med seks utgaver i året. Christiansen har vært ansvarlig redaktør siden grunnleggelsen.
Anne Christiansen var inititativtager til møtet «Just Give me Jesus» med den amerikanske forkynneren Anne Graham Lotz i Oslo Spektrum i 2007. Arrangementet ble beskrevet som en av de største kristne samlingene for kvinner i Norgeshistorien.
Jesus Revolution
Jesus Revolution er en kristen ungdomsbevegelse som ble grunnlagt av Anne og Stephan Christiansen i 1997. Den har som mål å bringe evangeliet om Jesus til verdens ungdommer. Anne Christiansen har vært styremedlem i Jesus Revolution siden opprettelsen.
Hver sommer siden 1998 har Jesus Revolution arrangert sommerteam der ungdom i alderen 14 til 29 år engasjeres i korttids misjonsoppdrag i Europa. I 2017 innledet Jesus Revolution et offisielt samarbeid med Pentecostal European Fellowship om felles sommersatsninger, og fra 2018 har man arrangert Impact i samarbeid med PEF. Fra 1997 til 2001 arrangerte Jesus Revolution kampanjer i flere norske byer. I 2001 ble dette erstattet med konsertteam og mobilteam som hadde evangelistiske satsninger i 800 byer i Europa.
I 2016 ble ekteparet Christiansens virksomhet kritisert for en invaderende lederstil og maktmisbruk. Kritikken startet da VGTV lanserte dokumentarserien Frelst, der en tidligere misjonær i Jesus Revolution presenterte sine negative erfaringer med bevegelsen. Den tidligere misjonæren var samtidig ansatt journalist i VG og redaktør for serien om seg selv.
Andre som hadde vært aktive i bevegelsen sluttet seg til kritikken som fremkom i dokumentarserien.
Andre tidligere misjonærer i Jesus Revolution sto fram med positive erfaringer fra sin deltagelse i misjonsorganisasjonen.
I 2018 startet Anne Christiansen og Stephan Christiansen et nytt skole- og studentarbeid, kalt Jesus Movement.
Jesus Church
Menigheten Jesus Church Oslo ble grunnlagt i år 2000, av Anne og Stephan Christiansen. Menigheten har 325 medlemmer pr. 1.1.2020. Jesus Church ble en del av den norske pinsebevegelsen i 2004. Jesus Church flyttet inn i Markus kirke på St. Hanshaugen i 2014. Jesus Church har siden 2011 hatt en avdeling for Oslo Sør som holder gudstjenester i Kolbotn Kulturhus. Anne Christiansen har vært pastor i menigheten siden grunnleggelsen i 2000.
Troens Bevis Bibel & Misjonsinstitutt
Anne Christiansen samarbeidet med evangelist Aril Edvardsen fra 1998 fram til dennes død i 2008. Anne Christiansen var fast taler på sommerstevner i Sarons Dal i regi av Troens Bevis Verdens Evangelisering. En av virksomhetene i Sarons Dal var Troens Bevis Bibel og Misjonsinstitutt, (TBBMI) som ble grunnlagt av Aril Edvardsen i 1968. I 2008, ga Aril Edvardsen Troens Bevis Bibel og Misjonsinstitutt videre til Anne og Stephan Christiansen med ansvar for å drive TBBMI videre i samme visjon og samme ånd. I 2009 flyttet TBBMI til Oslo. Anne Christiansen har vært styrelder for TBBMI siden 2008.
TBBMI tilbyr 1, 2, eller 3-årig utdanning innen misjon, evangelisering, kristent lederskap og menighetsbygging.
Day & Night
I 2018 grunnla Anne Christiansen og Stephan Christiansen Day & Night, et senter for lovsang, bønn og barmhjertighet. Day& Night holder til i Markus kirke, og har som mål å være åpent 24/7. Day & Night ønsker å ha en allianse for Guds folk som sammen bidrar med å virkeliggjøre visjonen.
Forfatterskap
Hun har også bidratt i «Så lenge», Frelsesarmeen i Norges bok om William Booth i anledning 100 års dagen for hans død.
Anne Christiansen er programleder for TV programmet «Anne», som har vært sendt ukentlig på Kanal 10 siden 2018.
Langdistanseløp
Langdistanseløp er betegnelsen på friidrettens lengste distanser i baneløp, og andre lengre løp som er lengre enn mellomdistanse, fra 5 000 meter. Sentralt i utførelsen av denne typen løp er utøverens evne til å løpe med aerobe energiprosesser over lengre tid.
Distanser
Mesterskapsøvelser er 5 000 meter, 10 000 meter og maraton. Det arrangeres også egne mesterskap i halvmaraton, gateløp, terrengløp og den forholdsvis nye øvelsen motbakkeløp.
Terrengløp kan være kortere enn 5 000 meter, men regnes oftest som langdistanse likevel, også siden terrenget løpene går i, gjør de en del mer krevende enn tilsvarende distanse på bane.
I tillegg arrangeres det alternative lange løp, og noteres uoffisielle rekorder på de uortodokse distansene 20 000 meter, 25 000 meter, 30 000 meter og 1 times løp.
5 000 m
5 000 meter løp er en krevende øvelse som balanserer mellom mellomdistanse og langdistanse. Løpet går over 12,5 runder på friidrettsbanen. For topptrente utøvere holdes et høyt tempo, og på mennenes verdensrekord tilsvarer rundetidene i gjennomsnitt rundt 60 sekunder.
Rekordene:
10 000 m
Rekordene:
Halvmaraton
Halvmaraton er, som navnet tilsier, løp innen friidrett som går over distansen 21097,5 meter. Løpet er som oftest gateløp, men i motsetning til de andre langdistansene inngår ikke halvmaraton tradisjonelt i mesterskap som EM/VM/OL. Det er likevel en prestisjefull distanse, som for de beste løperne, i all hovedsak setter krav til høy anaerob terskelfart.
Rekordene:
Maraton
Maraton er løp innen friidrett som går over 42 195 m. Løpet er som oftest gateløp, og i mesterskapssammenheng startes og avsluttes løpene inne på stadion. Maraton er en svært krevende øvelse, og setter store krav til utøverens aerobe fysiologiske kapasitet.
Rekordene:
Uoffisielle rekorder:
Neues Museum
Neues Museum kan referere til:
Marxistisch-Leninistische Partei Deutschlands
Marxistisch-Leninistische Partei Deutschlands (MLPD, norsk: Tysklands Marxist-Leninistiske Parti) er et tysk maoistisk politisk parti som ble grunnlagt i Bochum i Vest-Tyskland den 20. juli 1982. Partiet er i dag den største av smågruppene til venstre for Die Linke, og hadde sitt opphav i Kommunistischer Arbeiterbund Deutschlands (Tysklands Kommunistiske Arbeiderforbund) som var grunnlagt i 1972.
Politisk står MLPD på en anti-revisjonistisk plattform og anser mesteparten av reformene som fant sted i Øst-Europa etter 1956 som brudd med sosialistiske prinsipper. Partiet tilhører også den retningen innenfor maoismen som mener at Kina i dag har blitt et kapitalistisk land. MLPD har også lagt stor vekt på samarbeid med andre partier internasjonalt, og hadde blant annet god kontakt med Arbeidernes Kommunistparti i Norge. Sammenlignet med tilsvarende partier i andre land har MLPD bare i liten grad endret sitt politiske grunnlag i løpet av de siste 10-15 årene.
De senere årene har MLPD enkelte steder i Tyskland vært en pådriver for protestene mot velferdsreformene kjent som Hartz-konseptet, noe som har gitt dem en viss økt oppslutning. Ved valget i 2005 fikk partiet kun 0,1% oppslutning, noe som imidlertid representerte en tidobling av oppslutningen. Valgsamarbeidet Alternativ Unabhängig Fortschrittlich, der MLPD er den viktigste organiserte kraften, har de siste årene oppnådd representasjon i kommunestyrene i Gelsenkirchen, Eisenach, Esslingen, Albstadt, Mülheim an der Ruhr, Solingen, Essen, Leverkusen og Kassel.
Sorsele kommune
Sorsele kommune (umesamisk: Suarssá) er en kommune i Västerbottens län i landskapet Lappland i Sverige. Kommunen grenser i vest til Rana kommune i Norge, til Arjeplog kommune i nord, Malå kommune og Lycksele kommune i øst, og Storuman kommune i sør. Sorsele er Sveriges nest minste kommune etter befolkning. Kommunens administrasjonssenter ligger i Sorsele.
Administrativ historie
De to kommunereformene i 1952 og 1971 påvirket ikke grensene til Sorsele kommune. Den eneste virkningen av den første var at et municipalsamhälle som ble opprettet i 1935, ble oppløst i 1955.
Samisk språk
Samisk har status som offisielt minoritetsspråk i kommunen og kommunen inngår i forvaltningsområdet for samisk språk i Sverige.
Geografi
Innsjøen Storvindeln ligger i kommunen. Vindelälven er det største vassdraget. Deler av fjellområdet Vindelfjällen på grensen mot Storuman kommune er et naturreservat. I øst er det store myr- og skogområder, og skogbruk og treindustri er viktige næringer i kommunen. Reindrift er også ei viktig næring, i fjellbyen Ammarnäs finnes området i Sverige med høyest reintetthet.
E45 og Inlandsbanan går gjennom kommunen.
Småsteder
Det finns tre småsteder i Sorsele kommune (folketall den 31. desember 2005):
Eksterne lenker
Offisiell hjemmeside for Sorsele kommune
Aixovall
Aixovall er en landsby i kommunen Sant Julià de Lòria i Andorra. Det ligger ved elven Aós møter hovedelven Valira og det finnes en gammel bro på stedet. Aixovall er første gang nevn i kilder fra år 1176. Stedets kirke heter Santa Filomena d'Aixovall. Andorras herrelandslag i fotball spiller sine hjemmekamper på Estadi Comunal d'Aixovall, landets største fotballstadion med en tilskuerkapasitet på 1,800. Landsbyen hadde i 2018 et folketall på 93.
Botne kirke
Botne kirke er en steinkirke som ble bygget omkring 1200 og som ligger i Holmestrand i Vestfold. Kirken er viet St. Nikolaus.